b'\n_START_ARTICLE_\nJoakim Nordstr\xc3\xb6m\n_START_SECTION_\nSeuraura\n_START_PARAGRAPH_\nNordstr\xc3\xb6m on Hanvikens SK:n kasvatti. H\xc3\xa4n siirtyi my\xc3\xb6hemmin juniorina AIK IF:\xc3\xa4\xc3\xa4n, jossa Nordstr\xc3\xb6m voitti J18 Allsvenskanin mestaruuden vuonna 2009. Kaudella 2009\xe2\x80\x932010 h\xc3\xa4n teki debyyttins\xc3\xa4 miesten peleiss\xc3\xa4 pelaamalla kaksi ottelua HockeyAllsvenskanissa._NEWLINE_NHL-seura Chicago Blackhawks varasi Nordstr\xc3\xb6min kolmannella kierroksella 90. pelaajana NHL:n varaustilaisuudessa 2010. Kaudeksi 2010\xe2\x80\x932011 AIK nousi Elitserieniin, jossa Nordstr\xc3\xb6m pelasi 11 runkosarjaottelua tehden yhden sy\xc3\xb6tt\xc3\xb6pisteen sek\xc3\xa4 yhden playoff-ottelun. H\xc3\xa4n teki Elitserien-debyyttins\xc3\xa4 23. syyskuuta 2010 S\xc3\xb6dert\xc3\xa4lje SK:ta vastaan. Nordstr\xc3\xb6m pelasi kauden aikana miesten pelej\xc3\xa4 my\xc3\xb6s 12 ottelua lainalla sarjatasoa alempana Almtuna IS:ss\xc3\xa4. Kausi 2011\xe2\x80\x932012 oli h\xc3\xa4nen ensimm\xc3\xa4inen kokonainen Elitserieniss\xc3\xa4 ja se toi 47 runkosarjaottelussa tehot 3+3=6 sek\xc3\xa4 10 playoff-ottelussa tehot 1+2=3. Maaliskuussa 2012 Nordstr\xc3\xb6m teki kaksivuotisen jatkosopimuksen AIK:n kanssa. _NEWLINE_Toukokuussa 2011 Nordstr\xc3\xb6m teki kolmivuotisen tulokassopimuksen Chicago Blackhawksin kanssa, mutta h\xc3\xa4n sopi pelanneensa ensimm\xc3\xa4isen sopimuskautensa 2012\xe2\x80\x932013 lainalla AIK:ssa. Nordstr\xc3\xb6m teki Elitserienin yhden kauden piste-enn\xc3\xa4tyksens\xc3\xa4 tehoilla 5+4=9. Elitserien-kauden p\xc3\xa4\xc3\xa4tytty\xc3\xa4, maaliskuussa 2013 h\xc3\xa4n siirtyi Blackhawksin farmijoukkue Rockford IceHogsin vahvuuteen._NEWLINE_Kaudeksi 2012\xe2\x80\x932013 Nordstr\xc3\xb6m otti harjoitusleirin p\xc3\xa4\xc3\xa4tteeksi paikan Blackhawksin NHL-joukkueen kokoonpanosta ja debytoi NHL:ss\xc3\xa4 n\xc3\xa4in ollen kauden avauskierroksella 1. lokakuuta 2013 Washington Capitalsia vastaan. H\xc3\xa4nen NHL-uransa avausmaali syntyi 11. lokakuuta 2013 New York Islandersin kevin Poulinin taakse. Kuitenkin jo samassa kuussa Nordstr\xc3\xb6m siirrettiin kahdeksan NHL-ottelun j\xc3\xa4lkeen farmijoukkue IceHogsin vahvuuteen. H\xc3\xa4n pelasi kautensa suurimmaksi osaksi farmissa, mutta Nordstr\xc3\xb6min palattua Blackhawksin NHL-kokoonpanoon huhtikuussa 2014 h\xc3\xa4n pelasi loppukauden ylh\xc3\xa4\xc3\xa4ll\xc3\xa4. Kaikkiaan Nordstr\xc3\xb6m pelasi kauden aikana NHL:ss\xc3\xa4 16 runkosarja- ja seitsem\xc3\xa4n playoff-ottelua tehopistein 1+2=3._NEWLINE_Kauden 2014\xe2\x80\x932015 Nordstr\xc3\xb6m aloitti farmijoukkue IceHogsissa. H\xc3\xa4n pelasi kauden aikana AHL:n t\xc3\xa4hdist\xc3\xb6ottelussa. Nordstr\xc3\xb6m pelasi yli puolet kaudestaan kuitenkin Blackhawksin NHL-joukkueen puolella tehden 38 runkosarja- ja kolmessa playoff-ottelussa kolme sy\xc3\xb6tt\xc3\xb6pistett\xc3\xa4. H\xc3\xa4n voitti kauden p\xc3\xa4\xc3\xa4tteeksi Stanley Cupin. Syyskuussa 2015 Nordstr\xc3\xb6m teki vuoden mittaisen jatkosopimuksen Blackhawksin kanssa, mutta vain reilu viikkoa my\xc3\xb6hemmin h\xc3\xa4net ja Kris Versteeg kaupattiin Carolina Hurricanesiin vaihdossa Dennis Robertsoniin, Jake Massieen ja kes\xc3\xa4n 2017 viidennen kierroksen varausvuoroon.\n_START_SECTION_\nMuuta\n_START_PARAGRAPH_\nNordstr\xc3\xb6min pikkuveli Dennis pelaa Hockeyettan-joukkue Huddinge IK:ssa ja heid\xc3\xa4n isoveljens\xc3\xa4 Jimmy pelaa Ruotsin II-divisioonaa Hanvikens SK:ssa.'